Regter Siraj Desai het die saak aangehoor en die saak uitgestel sodat die verslag gefinaliseer kan word. Die verslag is vertroulik en sal nie bekend gemaak word nie.
Tot en met die aanhoor van die saak sal regter James Yekiso se bevel nog geld. Dit sluit in dat Buikman die enigste persoon is wat met die media mag praat, dat die media versigtig moet wees oor hoe hulle oor Marli berig, dat daar nie oor haar mag geskryf word nie en dat sy nie afgeneem mag word sonder Buikman se toestemming nie. Indien die media oor Marli of die saak berig, moet dit versigtig hanteer word – net dit wat vir openbare belang geld, mag genoem word.